हामीले हामीसँग भएको स्रोत साधनको संरक्षणसहितको सदुपयोग गर्दै आफ्ना आवश्यकता र प्राथमिकता अनुसार यी सूत्रहरुको प्रयोग गरेर आर्थिक विकासको पाइला अगाडि बढायौं भने अबको केही वर्षमा नै हामी समृद्धिको दिशातर्फ लम्किन सक्छौं । यसका लागि अब खाँचो छ त स्थिरतासहितको राजनीतिक प्रणाली अनि सक्षम र दूरदृष्टि राख्नसक्ने नेतृत्व । के हामी जनताबाट प्रत्यक्ष निर्वाचित हुने त्यस्तो नेतृत्व पाउन सक्छौं ? हो, देशको विकास र समृद्धिको सपनालाई साकार पार्न अब शासकीय स्वरुपलाई बदल्ने आँट गर्नैपर्छ ।
